90/200/ETY: Komission päätös, tehty 9 päivänä huhtikuuta 1990, tiettyjä kudoksia ja elimiä koskevista lisävaatimuksista BSE:n osalta



Virallinen lehti nro L 105 , 25/04/1990 s. 0024 - 0025

Suomenk. erityispainos Alue 3 Nide 32 s. 0135

Ruotsink. erityispainos Alue 3 Nide 32 s. 0135



KOMISSION PÄÄTÖS, tehty 9 päivänä huhtikuuta 1990, tiettyjä kudoksia ja elimiä koskevista lisävaatimuksista BSE:n osalta (90/200/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna direktiivillä 89/662/ETY(2), ja erityisesti sen 13 artiklan, ottaa huomioon eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(3), sellaisena kuin se on viimeksi muutettuna direktiivillä 89/662/ETY, ja erityisesti sen 8 artiklan 3 kohdan, sekä katsoo, että direktiivin 64/433/ETY 13 artiklan mukaisesti voidaan 16 artiklassa tarkoitettua menettelyä noudattaen päättää jäsenvaltioiden omaan tilanteeseen mukautetuista lisävaatimuksista tiettyjen tautien osalta, jotka todennäköisesti vaarantavat ihmisten terveyden, direktiivin 72/461/ETY 8 artiklan 3 kohdan mukaisesti voidaan 9 artiklassa tarkoitettua menettelyä noudattaen päättää, että olisi muutettava jäsenvaltioiden toteuttamia toimenpiteitä, jos on olemassa vaara, että eläintaudit saattavat levitä jäsenvaltion alueelle toisesta jäsenvaltiosta tuodusta lihasta, pääasiassa näiden toimenpiteiden yhteensovittamiseksi muiden jäsenvaltioiden soveltamien toimenpiteiden kanssa, tai että ne olisi kumottava, Yhdistyneessä kuningaskunnassa on nautakarjassa ilmennyt useita BSE-tapauksia; ehkäistäkseen kaiken mahdollisen muiden jäsenvaltioiden nautaeläimiin kohdistuvan vaaran komissio on 28 päivänä heinäkuuta 1989 tehnyt päätöksen 89/469/ETY(4) tietyistä BSE:hen liittyvistä suojatoimenpiteistä Yhdistyneessä kuningaskunnassa, sellaisena kuin se on muutettuna päätöksellä 90/59/ETY(5), eräät jäsenvaltiot ovat ryhtyneet toimenpiteisiin Yhdistyneestä kuningaskunnasta peräisin olevan tuoreen lihan osalta välttääkseen BSE:n leviämisen vaaraa, Yhdistyneen kuningaskunnan viranomaiset ovat, välttääkseen lisäksi pienimmänkin mahdollisen kuluttajiin kohdistuvan vaaran, toteuttaneet tiettyjä toimenpiteitä, esimerkiksi kieltäneet tiettyjen nautaeläimistä peräisin olevien kudosten ja elinten käytön ihmisravinnoksi; on suotavaa toteuttaa toimenpiteet muihin tarkoituksiin kuin ihmisravinnoksi tarkoitettujen kudosten ja elinten osalta, jotta otettaisiin huomioon tilanteen kehittyminen Yhdistyneessä kuningaskunnassa BSE:n osalta, on suotavaa yhdenmukaistaa jäsenvaltioiden toteuttamat toimenpiteet, komissio seuraa tilanteen kehittymistä; tätä päätöstä voidaan muuttaa tilanteen kehittymisen mukaisesti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kaikki nautaeläimet, joissa direktiivin 64/433/ETY liitteessä I olevan V luvun mukaisesti suoritetussa ante mortem -tutkimuksessa havaitaan BSE:n kliinisiä merkkejä, on säilytettävä ja teurastettava erikseen, ja niiden aivot on tutkittava histologisesti BSE:n esiintymisen toteamiseksi. Jos BSE todetaan, eläinten ruhot ja elimet on hävitettävä. 2 artikla 1 Yhdistynyt kuningaskunta ei saa lähettää alueeltaan muiden jäsenvaltioiden alueelle: a) seuraavia nautaeläimistä peräisin olevia kudoksia ja elimiä eläinten ollessa yli kuuden kuukauden ikäisiä teurastettaessa: - aivot, selkäydin, kateenkorva, tonsillat, perna, suolet. b) seuraavia nautaeläimistä peräisin olevia kudoksia ja elimiä muuhun tarkoitukseen kuin ihmisravinnoksi: - a alakohdassa tarkoitetut kudokset ja elimet, - istukkakudos, - nautaeläimistä peräisin olevat soluviljelmät, - seerumi ja fetaali vasikan seerumi, - haima, lisämunuaiset, kivekset, munasarjat ja aivolisäke, - muut imukudokset. 2 Mitä 1 kohdan b alakohdassa määrätään, ei kuitenkaan sovelleta Yhdistyneen kuningaskunnan ulkopuolella syntyneeseen nautakarjaan, joka on sittemmin tuotu sinne 18 päivän heinäkuuta 1988 jälkeen, tai kudoksiin ja elimiin, jotka ovat peräisin Yhdistyneen kuningaskunnan ulkopuolella teurastetusta nautakarjasta. 3 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle. 4 artikla Tämä päätös on osoitettu kaikille jäsenvaltioille. Tehty Brysselissä 9 päivänä huhtikuuta 1990. Komission puolesta Ray MAC SHARRY Komission jäsen (1) EYVL N:o 121, 29.7.1964, s. 2012/64 (2) EYVL N:o L 395, 30.12.1989, s. 13 (3) EYVL N:o L 302, 31.12.1972, s. 24 (4) EYVL N:o L 225, 3.8.1989, s. 51 (5) EYVL N:o L 41, 15.2.1990, s. 23